# **DECIZIA ETAPEI DE ÎNCADRARE**

 **PROIECT**

##

##

Ca urmare a solicitării de emitere a acordului de mediu adresate de **COMUNA LOZNA,** cu în sediul în județul Sălaj, com. Lozna, satul Lozna ,str. Principală, nr. 108, înregistrată la APM Sălaj cu nr. 554 din 18.01.2023, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 04.01.2024, că proiectul: **,,POD PESTE VALEA LOZNEI ÎN SAT PRELUCI COMUNA LOZNA ‚’’** propus a fi amplasat în jud. Sălaj, comuna Lozna, satul Lozna.

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, la pct. 13, lit a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Monitorul de Sălaj, afişare şi înregistrare anunţ la sediul Primăriei Comunei Lozna, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Conform memoriului de prezentare și avizului de gospodărire a apelor:

Prin proiect se propun urmatoarele lucrari :

Se va demola podul existent încercandu-se a se recupera cât mai mult din materialele rezultate din demolare (agregatet, beton concasat, armatura, etc.). Materialul ce nu se poate reutiliza la podul nou va fi îndepartat de o firmă specializată și se va depozita corespunzator.

Principalele lucrari de demolare sunt: desfacerea căii de pe pod, demolarea suprastructurii, demolarea infrastructurii, demolarea elementelor de racordare cu terasamentul (aripi/ziduri de dirijare dupa caz).

-execuția unui pod nou peste râul Lozna, prin punctul cu coordonate topografice în sistem STEREO 70: X=646681,28; Y=384317,67 cu 1 deschidere, în lungime totală de 7,30 m, dimensionat pentru debitul maxim cu probabilitatea de depășire de Q1%= 54,0 m3/s.

**Caracteristici lucrare:**

Lungime: 7,30 m

Lungimea suprastructurii: 8.50 m

Lățimea suprastructurii: 6.40 m

Cota intrados 210,90 mdMN

Nivel corespunzător Qmax cu probabilitatea de 1% 210.90 mdMN

**Lucrări propuse:**

suprastructură:

-9 grinzi prefabricate „T” întors cu corzi aderente de 8 m lungime, 42 cm înăltime și oblicitate de 80 ͦ spre dreapta. Grinzile sunt legate la partea superioară printr-o placă de suprabetonare din beton armat C30/37 de 15…20.5 cm grosime.

infrastructură:

- 2 culee din beton armat clasa C30/37 și oțel B500C, fără ziduri întoarse, elevația cu parament vertical și înălțime 2.10 m.

- pentru descărcarea apelor de infiltrație sunt prevăzute cunete cu rigole și barbacane din țeava PVC Ø 110 mm.

 **Racordarea cu terasamentele:**

-În sens longitudinal este realizată prin plăci de racordare cu dimensiunea 0.40 x 0.40 x 5.3 m

-În sens transversal este făcută cu aripi, cu elevații din beton C30/37 și oțel B500C, iar betonul în fundații este C20/25, avȃnd lungimea pe malul drept de 2 m amonte și 2 m aval, iar pe malul stȃng 10 m amonte și 10 m aval

 **Lucrări în albie:**

În amonte și aval pe o distanță de 50 m se vadecolmata și reprofila albia. Sub pod si pe lungime de 10 m amonte și 10 m aval, albia se va perea cu beton C25/30 în grosime de min 15 cm, dispus pe un strat de balast nisipos cu grosimea de min 10 cm, sprijinit la capete cu pinteni de beton, transversali, cu secțiune de 0,6 x 1, 2 m.

Amonte și aval, la capetele pintenului, pe lungimi de 3 m se va executa o rizbermă din anrocamente – piatră brută cu grosimea de 50 kg/bucată.

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planificate în zonă;

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de balast, piatră spartă, pământ vegetal.

La terminarea lucrărilor de execuție se vor reface zonele oranizării de șantier, eventualele drumuri tehnologice sau orice alte lucrări care ocupă teren în afara zonei de siguranță a drumului.

b4) vor rezulta deşeuri specifice lucrărilor de construcţii care vor fi gestionate conform Legii nr. respectarea prevederilor OUG nr.92/2021 privind regimul deşeurilor, cu modificările ulterioare, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

 b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**Măsuri pentru protecția calității apelor:**

Surse de poluare:

În perioada de execuție a lucrărilor de execuție, sursele posibile de poluare a apelor pot fi următoarele:

* Execuția propriu-zisă a lucrărilor;
* Traficul de șantier rezultat din circulația vehiculelor grele pentru transport de materiale, și personal la punctele de lucru, utilajele;
* Organizarea de șantier care poate avea în componenta ei stații de asfalt și betoane, stații de întretinere a utilajelor și masinilor de transport, cantine, spații pentru dormitoare, birouri, etc.

Măsuri de protecție a mediului:

* Organizarea de șantier nu va fi amplasată în apropierea cursurilor de apă;
* Pentru Organizarea de santier se va proiecta un sistem de colectare a apelor menajere, apelor tehnologice și a apelor meteorice. Apele colectate pot fi introduse în bazine etanșe vidanjabile sau în construcții de epurare, apa epurată poate fi descărcată într-un emisar .

Apele tehnologice rezultate în urma proceselor pot necesita o preepurare locală, în decantor separator de hidrocarburi.

**PERIOADA DE FUNCTIONARE**

Sursele de poluare ale apei sunt apele meteorice care spală platforma străzii și a podului

Tipurile de poluanti sunt de natura chimică :

* Reziduuri provenite de la arderea carburanților: hidrocarburi, plumb;
* Reziduuri provenite de la uzura pneurilor vehiculelor: substanțe hidrocarbonice macromoleculare, zinc, cadmiu;
* Reziduuri metalice provenite de la coroziunea vehiculelor: fier, crom, nichel, cupru, cadmiu;
* Uleiuri și grasimi minerale;
* Reziduuri provenite de la uzura imbracăminții drumului: materii solide.

Măsuri de protecție:

Scurgerea apelor:

Sistemul natural de scurgere existent înaintea execțtiei lucrărilor la pod va fi menținut si imbunatatit prin amenajarea albiei si prin amenajarea pantelor transversale si longitudinale ale podului nou proiectat.

1. **Măsuri pentru protecția aerului:**

**PERIOADA DE CONSTRUCTIE**

Surse de poluare

Se apreciaza ca in perioada desfasurarii lucrarilor de executie emisiile de substanțe poluante evacuate în atmosfera provin de la următoarele surse:

* Sursele liniare, reprezentate de traficul rutier zilnic desfășurat în cadrul șantierului;
* Sursele de suprafață, reprezentate de funcționarea utilajelor în zona fronturilor de lucru;
* Sursele punctiforme, reprezentate de funcționarea stațiilor de asfalt și betoane.

Efectele generate de sursele punctiforme și de suprafață se fac pe arii mai restranse decât în cazul surselor liniare de tipul traficului.

**Masuri de protectie**

* Acoperirea depozitelor de materii prime și materiale reprezintă o măsura de protecție î
* Pentru limitarea disconfortului iminent ce poate să apară mai ales pe timpul verii se vor alege trasee optime pentru vehiculele ce deservesc șantierul, mai ales pentru cele care transporta materii prime și materiale de construcție ce pot elibera în atmosfera particule fine.
* Transportul materialelor de constructie în vrac, care pot fi antrenate în aer, se va face în mijloace de transport cu bena acoperită.
* Utilajele, echipamentele, stațiile de asfalt și betoane vor fi periodic verificate din punct de vedere tehnic în vederea constatării eventualelor defecțiuni care pot produce emisii ridicate de poluanți. O alta posibilitate de limitare a emisiilor de substanțe poluante constă în folosirea de utilaje, vehicule, echipamente prevazute cu sisteme performante de reținere a poluanților.

**PERIOADA DE FUNCTIONARE**

Surse de poluare:

în perioada de operare sursa de poluare va fi traficul rutier care se va desfașura pe drum.

Poluarea atmosferică în cazul traficului rutier este rezultatul arderii carburantilor în motoare, pe de o parte, iar pe de altă parte este rezultatul uzurii prin frecare a materialelor diferitelor suprafete de contact.

Măsuri de protectie:

Modernizarea strazilor va avea, efecte pozitive asupra calitatii aerului de-a lungul străzii care va atrage trafic. Acest fapt se va materializa în fluentizarea traficului în zona și, implicit, va conduce la o reducere a emisiilor de substante poluante degajate în atmosferă.

în prezent circulatia pe aceste drumuri se desfășoara cu frânări și opriri frecvente.

**Protecţia împotriva zgomotului şi vibraţiilor:**

**PERIOADA DE CONSTRUCTIE**

Surse de poluare

 Lucrările de executie implica următoarele surse de zgomot și vibratii si anume:

* Procesele tehnologice, pentru care este necesar sa functioneze unele grupuri de utilaje. utilaje în lucru reprezinta surse de zgomot.
* Circulația mijloacelor de transport în cadrul șantierului.
* Functionarea instalațiilor, utilajelor, echipamentelor în cadrul Organizarii de șantier.

Nivelul sonor depinde în mare masura de urmatorii factori:

* Fenomenele meteorologice si, în particular, viteza și directia vântului, gradientul de temperatura și de vant;
* Absorbtia undelor acustice de către sol, fenomen denumit “efect de sol”;
* Absorbția în aer, dependența de presiune, temperatura, umiditatea relativă, componenta spectrală a zgomotului;
* Topografia terenului și vegetatia.

**Pentru sol și subsol:**

**PERIOADA DE CONSTRUCTIE**

Surse de poluare

Pe perioada execuției lucrărilor, sursele de poluare a solului sunt următoarele:

* Surse liniare, reprezentate de traficul de vehicule grele si utilaje. O parte din emisiile de substanțe poluante degajate în atmosfera din arderea combustibilului, atât datorită traficului, cât și funcționării utilajelor în zona fronturilor de lucru, ajung să se depună pe sol. Cantitatțle de praf degajate în atmosfera pe durata desfășurării lucrărilor vor fi nesemnificative. Realizarea lucrărilor va implica realizarea unor volume mici de terasamente, manevrarea unor cantităti de pămant, agregate, etc. Poluarea se va manifesta pe o perioadă limitata de timp (pe durata lucrarilor de construcție) spațial, pe o arie restransă.
* Surse de suprafața, reprezentate de funcționarea utilajelor în zona fronturilor de lucru. Suplimentar, aici există riscul pierderilor accidentale de ulei sau combustibil ca urmare a apariției unor defecțiuni tehnice survenite la utilaje. De asemenea, depozitarea necorespunzatoare a materialelor și/sau deșeurilor rezultate din activitățile de construcție poate constitui o sursă de poluare a solului.
* Sursele punctiforme, reprezentate de functionarea în cadrul organizarii de șantier și a stațiilor de asfalt.

 Măsuri de protecție:

* Terenurile ocupate temporar pentru organizarea de santier vor fi redate în circulatie. în cazul în care se constată o degradare a acestora vor fi aplicate măsuri de reconstrucție ecologică.
* Deșeurile rezultate din activitatea de construcție trebuie colectate în pubele tipizate, amplasate în locuri special destinate acestui scop. Este necesar ca pubelele să fie preluate periodic de către serviciile de salubritate din zonă, pe baza de contract.

Scurgerile de ulei rezultate accidental în zona fronturilor de lucru de la funcționarea defectuoasă a utilajelor pot avea un impact redus asupra solului în cazul în care exista un program de prevenire și combatere a poluarii accidentale. In acest sens, instruirea personalului reprezintă o măsura eficientă în prevenirea și/sau reducerea efectelor poluării.

**PERIOADA DE FUNCTIONARE**

Surse de poluare:

Sursele de poluare a solului în perioada operațională vor fi emisiile de poluanti rezultate din traficul rutier care se va desfașura pe pod.

Măsuri de protecție:

Apele pluviale colectate vor fi descarcate în șanturi/rigole și vor conduse apoi catre emisari (vai, cursuri de apă)

**Protecţia aşezărilor umane şi a altor obiective de interes public:**

Din punct de vedere administrativ lucrarea este amplasata pe teritoriul administrativ al comunei Lozna

**PERIOADA DE CONSTRUCTIE**

Măsuri de protecție:

* Constructorul va elabora o documentație privind dirijarea traficului, stabilind reguli stricte pentru asigurarea fluentei circulatiei și evitarea coliziunii, folosind o semnalizare luminoasă corespunzatoare. Traficul de șantier va fi dirijat astfel încat să evite ambuteiaje de autovehicule în zonele de lucrări.
* Pentru utilajele de lucru se vor stabili trasee care să asigure cel mai simplu acces la santier, cu perturbări minime.
* Se va asigura semnalizarea șantierului cu panouri de avertizare pentru a obliga conducătorii auto să reduca viteza în zona lucrărilor, și să acorde atenție sporită circulatiei pentru a se evita accidentarea riveranilor care se deplaseaza pe drumuri.
* Antreprenorul are obligația să asigure menținerea curată a drumului pe perioada execuției.
* După desființarea șantierului, se va face reconstrucția ecologică a terenului folosit temporar pentru organizarea de șantier sau în alte scopuri.

**PERIOADA DE FUNCTIONARE**

Măsuri de protecție

Lucrari pentru siguranta circulației

Lucrari de semnalizare:

în cadrul proiectului vor fi prevazute indicatoare rutiere de avertizare, de reglementare, de interzicere sau restrictie, de obligare, de orientare, de informare și panouri adiționale.

Montarea indicatoarelor se va face pe stâlpi sau pe console, acolo unde acest lucru se impune.

Indicatoarele rutiere sunt alcătuite din panouri din oțel sau aluminiu, protejate împotriva coroziunii, pe față carora se aplica folie retro-reflectorizanta din clasa 2 (high intensity grade).

Lucrări de marcaj

Marcajele transversale se execută la intersectii pentru a presemnaliza conturul insulelor sau al zonelor cu caracter special.

**Organizarea de șantier:**

în general organizarea de șantier cuprinde următoarele:

* Containere pentru birouri;
* Atelier mecanic;
* Magazie;
* Laborator;
* Depozit de carburanți.
* statțe de betoane;
* Grupuri sanitare;
* Platforme pentru parcare auto și utilaje.

Se estimează ca laboratorul, depozitul de carburanti, stațiile de asfalt și stațiile de betoane nu vor fi în zona lucrarilor, antreprenorul urmând a folosi unele existente.

Organizarea de șantier, formată din birouri, spații depozitare, poate fi amplasată în mai multe puncte, unde constructorul va reuși să ajungă la un acord cu beneficiarul și riveranii.

Impactul asupra apelor este semnificativ in cazul in care organizarea de șantier și baza de producție vor fi pozitionațe în imediata apropiere a unui curs de apă.

Impactul asupra aerului este semnificativ în cadrul bazelor de producție, ca urmare a functionarii stațiilor de asfalt și betoane, precum și a circulației vehiculelor grele.

Principalul impact asupra solului în perioada de execuție este reprezentat de ocuparea temporară de terenuri pentru: organizari de șantier, baze de producție, drumuri provizorii, platforme, deseuri etc. După incheierea lucrărilor, reconstrucția ecologică a zonelor în care acestea se vor amplasa reprezintă o măsură obligatorie.

Numărul, amplasarea și suprafațele ocupate de acestea vor fi stabilite de antreprenori, în funcție de necesități .

Impactul asupra solului produs de depozitele de deșeuri neamenjate corespunzător este cu atat mai intens cu cât substanțele depozitate au un caracter mai agresiv.

Statiile de asfalt și betoane nu vor fi amplasate în apropierea unui curs de apă, ele putând constitui surse de poluare a apelor de suprafață prin spalarea poluantilor specifici din atmosferă sau de pe sol de către apele meteorice.

Rezervoarele de carburanți pot constitui, de asemenea, o sursă de poluare în cazul în care ele nu sunt etanșe.

Apele uzate menajere și tehnologice rezultate pe amplasamentul organizarilor de santier și bazelor de producție se infiltrează cu ușurința în sol în cazul în care nu există platforme betonate sau sisteme de scurgere, colectare si tratare a acestora.

Biodiversitate :

* Se recomandă betonarea suprafeței organizării de santier, astfel încât să nu se produca infiltrari ale apelor care spală platforma organizării, ale pierderilor accidentale de carburanți etc;
* Stocarea carburanților și a produselor chimice se va face în rezervoare etanșe, astfel încat să nu se producă pierderi. Etanșeitatea lor se va verifica periodic.
* Se recomandă ca organizarea de șantier și baza de productie să nu se amplaseze în apropierea zonelor locuite;
* Se va monitoriza periodic calitatea aerului în incinta unde funcționeaza stațiile și la limita incinte.
* Se recomandă amplasarea unor bariere fizice, pentru a nu afecta și alte suprafețe decât cele necesare construcției;
* Terenurile ocupate temporar de organizarea de șantier, baza de producție sau în alte scopuri trebuie redate în circulatie și/sau puse la dispoziția organelor locale pentru alte utilități, respectand legislația în vigoare.
* Se recomandă ca organizarea de șantier și baza de producție să nu se amplaseze în apropierea zonelor locuite;
* Se va reduce pe cât posibil desfășurarea traficului greu, de șantier prin imediata apropiere a zonelor locuite;

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției.

**c)** Amplasarea proiectelor:

c1) utilizarea actuală şi aprobată a terenurilor: conform certificatului de urbanism nr. 7 din 20.12.2022 emis de Primăria Comunei Lozna, produs spre modernizare se află situat în intravilanul localității Preluci , la intersecția strazii Preluciului cu drumul comunal DC 30 și aparținând domeniului public al comunei Lozna .

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă:

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Bazinală de Apă Someș Tisa Sistemul de Gospodarire a apelor Salaj, nr. 11782/14.09.2023 înregistrată la APM Sălaj cu nr. 7448/18.09.2023 decizie justificată prin următoarele: lucrările prezentate în proiect nu are influență asupra corpului de apă;

* Respectarea măsurilor şi condiţiilor de realizare a proiectului în conformitate cu *Avizul de gospodărire a apelor SGA SJ nr. 30 din 10.04.2023****,*** eliberat de Administrația Bazinală de Apă Somes Tisa , Sistemul de Gospodarire al Apelor Sălaj:

***Avizul de gospodărire a apelor se emite cu următoarele condiții:***

1.Proiectantul este responsabil de calculele hidraulice privind dimensionarea secțiunii de curgere a cursului de apă în secțiunea podului.

2. Înainte de începerea execuției lucrărilor se vor prezenta la SGA Sălaj următoarele documente întocmite pentru perioada de execuție: Planul de prevenire și combatere a poluărilor accidentale, Planul de apărare împotriva inundațiilor și fenomenelor meteorologice periculoase, precum și Graficul de execuție a lucrărilor.

3. Începerea execuției se va anunța cu 10 zile înainte la Sistemul de Gospodărire a Apelor Sălaj, iar desfășurarea acestora se va face sub directa supraveghere a personalului de specialitate din cadrul S.G.A. Sălaj.

4. Se interzice evacuarea de ape uzate, deșeuri și alte substanțe poluante în apele de suprafață sau subterane.

5. Pe parcursul execuției lucrărilor și după, constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. În perioada de execuție a lucrărilor se vor lua toate măsurile ce se impun pentru evitarea poluării apelor, pentru protecția factorilor de mediu, a zonelor apropiate, luându-se măsuri de prevenire și combatere a poluării accidentale, în special cu produse petroliere ca urmare a exploatării utilajelor tehnologice.

6. După finalizarea lucrărilor, beneficiarul are obligația să solicite emiterea Autorizației de Gospodărire a Apelor în conformitate cu prevederile Legii Apelor nr. 107/1996 cu modificările și completările ulterioare (potrivit căreia, beneficarul are obligația să întrețină albia și malurile cursului de apă și să asigure secțiunea optimă de curgere, pe cheltuiala proprie, în limita a două lungimi ale podului în albia majoră în amonte și în limita unei lungimi a podului în albia minoră în aval).

 7. Recepția finală a lucrărilor se va face în prezența delegatului Sistemului de Gospodărire a Apelor Sălaj.

8. Pentru punerea în siguranţă a lucrării de artă se vor lua măsuri de asigurare a stabilităţii albiei şi malurilor în zona acesteia.

9. Este interzisă degradarea albiei, malurilor și a lucrărilor existente pe parcursul execuţiei lucrărilor. Se vor lua toate măsurile necesare pentru apărarea obiectivelor socio - economice şi terenurilor riverane împotriva inundaţiilor, atât pe parcursul execuţiei, cât şi pe parcursul exploatării.

10. Beneficiarul va fi pregătit permanent pentru a lua măsuri şi a face lucrări de apărare la viituri a obiectivului aflat în execuţie.

11. Orice avarie survenită la lucrări în timpul execuţiei sau exploatării acestora, datorată fenomenelor hidro-meteorologice periculoase independente de activitatea de întreţinere şi exploatare a lucrărilor hidrotehnice, intră în sarcina beneficiarului.

12. Pe perioada execuției lucrărilor de investiţii la acest obiectiv, se interzice extracţia de nisipuri şi pietrişuri din albiile cursurilor de apă, fără avizul şi autorizaţia de gospodărire a apelor emise de autoritatea teritorială de gospodărire a apelor.

13. La terminarea lucrărilor se vor dezafecta şi reda folosinţei iniţiale terenul ocupat cu drumurile de acces şi cu platformele de lucru.

14. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

15. După executarea lucrărilor, beneficiarul prin intermediul constructorului are obligaţia să cureţe albiile cursurilor de apă de materialele rămase, pentru a nu obtura secţiunea de scurgere.

16. Prezentul aviz nu se referă la stabilitatea și rezistența lucrărilor propuse și nici la calitatea materialelor prevăzute în cadrul lucrărilor.

17**.** După recepția la terminarea lucrărilor avizate, bunurile imobile reprezentând terenurile afectate aflate în administrarea A.N.”Apele Române”, se dau în administrarea Ministerul Mediului, Apelor și Pădurilor – A.N. ”Apele Române”.

18. Titularii de proiect, raportat la bunurile imobile aflate în administrarea A.N.”Apele Române”, răspund pentru remedierea oricăror vicii care apar pe perioada de garanție, până la recepția finală a lucrărilor.

 Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

Nerespectarea prevederilor prezentului aviz atrage dupa sine raspunderea administrativă, dupa caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice si/sau juridice.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

-Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate , conform OUG nr. 92/2021 privind regimul deșeurilor aprobată prin Legea nr. 17/2023 . Asigurarea refacerii mediului în zona de implementare a proiectului .

* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei

prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Filomela Pop